**Javni poziv**

**za pružanje *podrške zelenim muzičkim i filmskim festivalima***

**Podgorica, 27. april 2018.** Program Ujedinjenih nacija za razvoj (UNDP) raspisuje *Javni poziv* za sklapanje partnerstava sa organizatorima muzičkih i filmskih festivala u Crnoj Gori, s ciljem njihovog organizovanja u duhu zaštite životne sredine i smanjenja karbonskog otiska.

U okviru projekta „*Razvoj niskokarbonskog turizma u Crnoj Gori“,* koji realizuju UNDP i Ministarstvo održivog razvoja i turizma, opredijeljena je podrška festivalima koji primjenjujući mjere organizacije zelenih događaja, utiču na smanjenje nivoa emisije CO2, odnosno teže smanjenju količine otpada i negativnog uticaja na životnu sredinu. Podrška podrazumijeva:

* partnerstvo u cilju podizanja nivoa informisanosti o potrebi i modelima odgovornog odnosa prema životnoj sredini - organizatora i posjetilaca festivala;
* pružanje finansijske podrške za realizaciju konkretnih aktivnosti, pri čemu maksimalni iznos finansijske podrške po jednom festivalu iznosi do 5.000€.

Zeleni festivali se obavezuju na poštovanje datih smjernica za zaštitu životne sredine, uključujući sledeće segmente: smanjenje potrošnje resursa (vode, energenata i sl.), smanjenje i pravilno upravljanje otpadom, promovisanje održivih/zelenih vidova saobraćaja, angažovanje lokalnih dobavljača i lokalnih firmi za podršku organizaciji, širenje informacija o važnosti odgovornog odnosa prema životnoj sredini, itd.Dodatno će se vrednovati primjena inovativnih metoda prilikom organizacije festivala, npr. korišćenje obnovljivih izvora energije umjesto tradicionalnih, obezbjeđivanje transporta električnim ili hibridnim vozilima i sl.

**Smjernice za ozelenjavanje festivala i opseg konkretnih aktivnosti:**

1. **Smanjenje karbonskog otiska – n*eka vaš festival bude karbonski neutralan***

Zagađenje koje festivali proizvode ne može se u potpunosti neutralisati, ali se može svesti na minimum i preko donacija kojima se finansiraju održivi projekti u turizmu. Obaveza je organizatora festivala da

primijeni jedan od 3 razvijena modela smanjenja karbonskog otiska i tako podrži zelene projekte u Crnoj Gori:

* od svake prodate karte organizator festivala uplaćuje 0.50 EUR u tzv. *Zeleni fond*, na poseban račun kod Privredne komore, a potrebno je na ulaznicama to vidno naznačiti;
* određeni procenat od honorara svih izvođača organizator uplaćuje u tzv. *Zeleni fond* , i / ili
* organizator uplaćuje donaciju u tzv. *Zeleni fond*.

1. **Transport**

Kako bi se smanjile emisije CO2 iz saobraćaja, organizatori će sa lokalnim javnim i privatnim prevoznicima organizovati prevoz za posjetioce i pružiti jasne informacije o vrstama kolektivnog prevoza do festivalske lokacije. Koristeći kao polazne parametre utrošak električne energije i gorivo potrebno za organizaciju i prevoz prilikom događaja - organizator festivala će obračunati ukupno smanjenje emisija CO2 samog događaja.

1. ***Smanjenje količine otpada i recikliranje***

Na festivalskim lokacijama organičiće se količina otpada i obezbijediti održivo upravljanje otpadom. Kante za prikupljanje i selekciju otpada treba da budu postavljene na vidnim mjestima, uz organizovan odvoz otpada nakon završetka festivala, u saradnji sa lokalnim komunalnim preduzećima. Upotrebu plastične ambalaže tokom festivala, neophodno je smanjiti na minimum. Koristeći kao polazni parametar količinu otpada koja se tokom manifestacije nakupi na lokaciji održavanja festivala - organizator festivala će obračunati pojektovanu količinu smanjenja otpada.

***Motivacija i društveni angažman***

Zeleni festival će u saradnji sa timom UNDP, uticati na buđenje ekološke svijesti kod festivalske publike. Organizatori su obavezni da na način na koji je njima najprikladnije, posjetiocima ponude opciju da izračunaju i smanje lični karbonski otisak preko web kalkulatora, koji je dostupan na adresi: [www.calculateco2.me](http://www.calculateco2.me).

1. **Ozelenjavanje javnih površina**

Organizatori se obavezuju da će prije ili nakon završetka manifestacije/festivala i u saradnji sa lokalnom zajednicom, posaditi autohtone vrste drveća, karakteristične za područje održavanja festivala.

**Kriterijumi za odabir**

1. **Karakter festivala -** međunarodni (učesnici iz Crne Gore, zemalja regiona i drugih zemalja), regionalni (učesnici iz Crne Gore i zemalja regiona), nacionalni (učesnici iz Crne Gore).

**Doprinos smanjenju karbonskog otiska -** obračunato ukupno smanjenje emisija CO2 samog događaja, kao i pojektovana količina smanjenja otpada.

1. **Prethodno sprovedene mjere** smanjenja karbonskog otiska, zaštite životne sredine, promovisanja odgovornog odnosa prema životnoj sredini.
2. **Primjena inovativnih metoda prilikom organizacije** - korišćenje obnovljivih izvora energije umjesto tradicionalnih, organizacija transporta električnim ili hibridnim vozilima i sl.
3. **Broj posjetilaca festivala.**
4. **Trajanje festivala.**
5. **Renome festivala** (održan minimum tri puta u kontinuitetu).
6. **Finansijska održivost festivala.**

**Pravo učešća, potrebna dokumentacija, odobravanje, rokovi**

**Pravo podnošenja zahtjeva imaju:**

* jedinice lokalne samouprave,
* privredni subjekti,
* turističke organizacije,
* nevladine organizacije,
* javne ustanove.

**Potrebna dokumentacija**

* dokaz o registraciji,
* uredno popunjen Prijavni formular.

Podnosilac zahtjeva /organizator festivala mora dostaviti kratak koncept ozelenjavanja događaja u skladu sa parametrima iz ovog poziva, koristeći formular koji je dostupan na adresi: [www.lowcarbonmne.me](http://www.lowcarbonmne.me). Projektni tim UNDP-a će, na zahtjev, pružiti detaljnije informacije i smjernice organizatorima prijavljenih festivala, u pogledu ozelenjavanja festivala.

Projektni tim UNDP-a zadržava pravo izmjene objavljenog poziva i od podnosioca zahtjeva zatraži dodatna pojašnjenja.

**Donošenje odluke**

Odluka o podršci projektu/festivalu će se donijeti najkasnije u roku od 15 dana od dana dostave zahtjeva i dokumentacije.

**Obaveze korisnika**

Obaveze korisnika su da:

● potpiše ugovor,

● poštuje planiranu dinamiku realizacije projekta,

● sredstva iskoristi namjenski,

● dostavi izvještaj o radu (ostvareni rezultati, press clipping, fotografije, ciljevi, efekti i sl.),

● na zahtjev projektnog tima UNDP-a pruži na uvid i dodatnu naknadno traženu dokumentaciju,

● realizuje i eventualne druge obaveze definisane ugovorom.

**Način podnošenja zahtjeva i dokumentacije**

Zahtjevi sa pratećom dokumentacijom se dostavlja na e-mail adresu [radica.zekovic@undp.org](mailto:radica.zekovic@undp.org) do 15. maja 2018. godine. Zahtjevi koji ne sadrže svu traženu dokumentaciju neće biti razmatrani.